﻿Menţionez, că lucrez în colaborerez pentru „rubrica”de film al magazinului cultural online Tiszataj din Ungaria Scopul acestei colaborări este ca filmul românesc şi evenimentele culturale legate de film din oraşul Cluj-Napoca să fie făcute cunoscute şi în Ungaria Am studiat jurnalism şi regie film, iar de opt ani particip la TIFF (ca spectator, ca participant al competiţiei locale şi ca participant la Talent Lab şi masterclassuri ) şi consider că aş putea scrie despre filmele şi evenimentele TIFF, deoarece mă simt acasă la TIFF şi doresc ca acest festival să fie cât mai bine mediatizat Două publicaţii în tiszatajonline hu, care se leagă de evenimente culturale din Cluj-Napoca: 1 http://tiszatajonline hu/?p=9139 Rózsaszín plüsspolippal őrülten biciklizik Film, Kritika 2012 07 31 - tiszatáj RADU JUDE: TOATĂ LUMEA DIN FAMILIA NOASTRĂ (MINDENKI A CSALÁDBAN) Marius Vizureanu (Șerban Pavlu) és felesége elváltak, de megmaradt a köztük lévő feszültség, frusztráció, piszkálódás Mivel időnként kénytelenek találkozni, elkerülhetetlenek összetűzéseik Találkozásaik oka közös gyerekük, akit nagyon szeretnek és igyekeznek mindketten részt venni nevelésében Az apa egy felejthetetlen tengerparti nyaralásra szeretné vinni lányát, de végül itthon ragadnak a családi veszekedés poklában Dióhéjban ennyi a története Radu Jude második nagyjátékfilmjének, amely idén elnyerte a Szarajevói Nemzetközi Filmfesztivál Fődíját Jude rendezte a Képcső (Lampa cu căciulă) című rövidfilmet, amely eddig a román újhullám egyik legdíjazottabb rövidfilmje A Toată lumea din familia noastră előzménye az Alexandra című kisjátékfilm (Jude 2007-es rendezése), amely tulajdonképpen ugyanezt a témát dolgozta fel: egy család válás utáni konfliktusait, érzelmi válságát és kommunikációs csődjét A Toată lumea din familia noastră bizonyos értelemben folytatása is lehet az Alexandra című rövidfilmnek A film szintén elvált szülők kapcsolatáról szól, akik nagyon ragaszkodnak gyerekükhöz, külön élnek, de mégis mindketten nevelni akarják a gyereket Mélyebb elemzés során rájövünk, hogy a hangsúlyok erősebbek, máshová helyeződtek az egész estés filmben A személyközi viszonyok sokkal kidolgozottabbak, komplexebbek A szereplők cselekedetei sokkal motiváltabbak azáltal, hogy világosabb a társadalmi helyzetükről nyújtott kép is A főszereplő alakja is az Alexandra-ból ihletődött A szerző vissza akart térni az elvált szülőknek és a gyerekeiknek a kapcsolatát feldolgozó tematikához Az elvált apa szerepét ugyancsak Serban Pavlu kapta A karakterébe beépülnek a rendező, a társforgatókönyvíró (Corina Sabău), illetve még az operatőr (Andrei Butica, ő is konzultánsa a forgatókönyvnek) által megálmodott személyiségjegyek is Pörgessünk bele kicsit a filmbe! Lázas készülődés, majd látjuk amint a harmincas éveiben levő fiatal férfi egy óriási rózsaszín plüsspolippal őrülten biciklizik Bukarest utcáin Felugrik szüleihez, ugyanis eltervezte, hogy hétvégére a tőlük kölcsönkért autóval a tengerre utazik kislányával Marius otthon kisfiú, legalábbis szülei így kezelik Mariust, a közben apává vált elvált férfit Szüleit Stela Popescu és Alexandru Arșinel alakítja A színészpáros a román televízió képernyőjének szórakoztató műsoraiban gyakran megjelenő, közkedvelt, ismert alak Vizureanu papa próbál szigorú maradni, összeveszik fiával, aki dacból lemond az autóról, majd az anya békíteni próbálva elkunyerálja az autó kulcsait és házi öltözetben a fia után rohan a tömbházsor elé A férfi kislánya iránti szeretete és ragaszkodása önző gesztusban nyilvánul meg: csökönyösen ragaszkodik közösen tölthető idejükhöz, és mindenben ennek akadályt véli felfedezni Az a sejtelme, hogy volt felesége arra hivatkozva, hogy a gyerek beteg, megpróbálja elutazásukat megakadályozni Feltételezése félelemmé válik Kényszerképzete addig fokozódik, hogy a kislány édesanyját és annak jelenlegi élettársát lekötözi, hogy a gyerekkel útra kelhessen Fenyegetőzik, őrjöng A rendőrség is megérkezik Sikerül a rendezőnek igazán feszült hangulatot felvezetni Marius Vizereanu legnagyobb pokoljárása tehát elsősorban abból adódik, hogy kislányával csupán hétvégente tölthet időt, másodsorban talán abból, hogy nincs felnőve szerepéhez és rosszul kommunikál A rossz illetve gyermekes kommunikáció egy nem föltétlenül empatikus környezetben és „családban” (itt a volt feleség jelenlegi élettársi viszonyára gondolunk) Marius meg-nem-értettségét a paranoiáig fokozza és abszurd helyzeteket generál Izgalmas annak bemutatása is, ahogyan az apa és kislány közötti kommunikáció valahol megakad, zátonyra fut Sofia (Sofia Nicolaescu), kislánya (kb öt éves) az édesanya gondozásában maradt a válás során A volt feleség jelenleg édesanyjával és jelenlegi élettársával él Marius volt lakásán Talán a volt anyós (Tamara Buciuceanu Botez) az, aki felől a legtöbb megértést tapasztalunk a fiatal apa irányába, de ő sem áll gyakorlatilag senki oldalára Megmarad az igazságosság álcájában, kényelmesen egy semlegességet tetető pozícióban, miközben a mártírszerepben tetszeleg Marius Coca-ban, az anyósban is megértést keres, nem szövetségest Természetesen nem sikerül ez neki, mivel Coca szándéka csupán annyi, hogy kimaradjon minden konfliktusból, a megértés egy máz A maszkok lehullanak, az indulatok ütköznek, előjön a konfrontálódó felek igazi személyisége Rendkívül valóságszagú forgatókönyvét állítja fel Jude annak, ahogyan két, valaha egymást nagyon szerető, gyereket is vállaló ember hogyan válik idegenné, sőt egymás iránt gyűlölködővé Olyan, mintha Radu Jude be akarta volna bizonyítani: a legnagyobb szerelem és a mérhetetlen önzés, bár homlokegyenest másak, tökéletesen kiegészítik egymást, mondhatni összetartoznak A film tulajdonképpen családi dráma, de elbeszélésmódjából, jól megírt, életszagú dialógusaiból, a helyzetek kínosságából fakadóan sokat nevet rajta a néző Nagyon egyszerű, kissé dokumentumfilmes a film stílusa, és igyekszik a szereplők és a helyzet hiteles bemutatására A bemutatott élethelyzetek fájdalomról, megbánásról tanúskodó megnyilvánulások, az abszurdig fokozódnak A Toată lumea din familia noastră nagy része dialógusokra épít Ezek is több esetben a humor forrásává válnak, ám talán a nevetés dacára a keserű szájízt mégiscsak Marius folyamatos önsajnálata biztosítja A rendező kíméletlenül őszintén kezeli a témát és mélyre hatol annak elemzésében Igyekszik nem ítélkezni, nem részrehajlónak lenni Ezt talán azzal is alátámaszthatjuk, hogy végig feszülten figyelünk, és ugyanúgy nem tudunk dönteni, hogy kinek van igaza, mintha a családunkban történne Pünkösti Laura A képek forrása: http://www filmreporter ro, http://www arsenal-berlin de Korábbi írásunk: Román film kapta a szarajevói filmfesztivál fődíját Címkék: film, kritika, Pünkösti Laura 2 http://tiszatajonline hu/?p=7860 Dokumentumfilmes oázis a kolozsvári Tranzit Házban Film, Vezető hír 2012 07 11 - tiszatáj A filmszemle programja igyekezett egy viszonylag átfogó képet vázolni Közép- és Kelet Európa kisebbségeiről Összesen tíz dokumentumfilm került vetítésre Ha a filmek készítésének időpontját nézzük, akkor megállapítható, hogy a kisebbségi lét több mint egy évtizedes időszakáról láthattunk jelentést, ugyanis a filmek 1994 és 2009 között készültek Pünkösti Laura beszámolója a kolozsvári Tranzit Ház Kisebbségi Filmszemléjéről Június 4-7 között a kolozsvári Tranzit Házban a Tranzit Alapítvány szervezésében megrendezésre került a Kisebbségi Filmszemle A szemle A bizalom erősítése kulturális eszközökkel többetnikumú közösségekben – Generating Trust by Means of Culture in Multi-ethnic Environment projekt részeként valósulhatott meg A rendezvény főtámogatója az Európai Unió Kultúra (2007-2013) keretprogramja, lebonyolításában pedig a szlovákiai Védcölöp Alapítvány, a kolozsvári Tranzit Alapítvány, a bolzanói EURAC Kisebbségjogi Intézet és a budapesti A38 Non-profit Egyesület vettek részt Kolozsváron négy estén keresztül a Tranzit Ház nagyterme és annak udvara vendégül látta azokat, akik ebben a hőségben is kíváncsiak voltak a kisebbségi lét mozgóképes dokumentumaira A szépszámú és lelkes közönségben a szemle idején családias volt a hangulat Ehhez a válogatás milyenségén kívül az is hozzájárult, hogy a késői vetítések a szabad ég alatt zajlottak Kellemes nyáresti hőmérsékletben folyt a mozizás: a Tranzit Ház kockásra meszelt falán mozgóképek futottak a tiszta, ragyogóan csillagos ég alatt A filmszemle programja igyekezett egy viszonylag átfogó képet vázolni Közép- és Kelet Európa kisebbségeiről Összesen tíz dokumentumfilm került vetítésre Ha a filmek készítésének időpontját nézzük, akkor megállapítható, hogy a kisebbségi lét több mint egy évtizedes időszakáról láthattunk jelentést, ugyanis a filmek 1994 és 2009 között készültek A tematikus kínálat szempontjából a politikai és kulturális határ kérdéseit, a rasszizmus különböző arculatainak megmutatását, a roma közösségen belüli különböző hangok megszólaltatását emelik ki a szemlére beválogatott filmek A dokumentumfilmes válogatás a kisebbségi léttel kapcsolatosan különféle országok hangulatát és különböző rendezők látásmódját tárta elénk Kis időre fölpróbálhattuk angol, magyar, német, olasz, román és szlovák szerzők „szemüvegeit”, „nagyítóit”, „távcsöveit”, hogy azon keresztül belepillantsunk a kisebbségi lét titkaiba, közhelyeibe, állapotaiba A vetítésekhez legtöbb esetben beszélgetések is kapcsolódtak, ahol a közönség az alkotók, szakértők jelenlétében föltehette kérdéseit, megvitathatta észrevételeit A szemle egy nagyon erős felütéssel kezdődött, Andrei Schwarz A szakadék szélén (Auf der Kippe) című dokumentumfilmjével, melyben a szamosfalvi “Dallas” szeméttelepen élő romák életéről láthatunk egy érzékeny tudósítást A közönség együtt sírt és nevetett Dallas lakóival Ez a film volt az egyik legizgalmasabb alkotás számomra, mivel egy olyan világot ismerhettem meg belőle, ahová eddig féltem elmenni, amiről csupán a sajtóból volt sejtésem, és amit a szeméttelep mellett elsuhanó autóból láthattam egyszer A diszkrimináció és szegénység ellenére az ott élő roma közösség a társadalom és környezet számára hasznos munkát végez: szelektív hulladékgyűjtésből igyekeznek fenntartani a létminimumon élő családjaikat Egy kisebb falut építettek fel a szeméttelepen A vetítést követő beszélgetésen a közönségnek alkalma volt találkozni olyan emberekkel, akik az ott élő, szemétszedéssel foglalkozó közösség tagjai maguk is Harbula Hajnalka kutató és Tala Florin oktatási mediátor a beszélgetésen az ott élő közösség valamint a pataréti romák jelenlegi problémáira reflektált (oktatás, felnőttképzés, szociális integráció, munkanélküliség, egészségügyi ellátás), illetve arra, hogy milyen szociális megoldásokat lehetne eszközölni az ott uralkodó embertelen állapot orvoslására Első nap este a Giuseppe Schettino Az élet és egyéb telepek (The Life and other Building Yards) című dokumentumfilmjét tekinthettük meg Egy bolzanoi sinti család generációs konfliktusa tárult elénk, ami abból adódott, hogy vallási okokból a fiatalok nem akarták folytatni a zenélést, ami családi hagyománynak számít A második napon Máramaros és Szilágyság kisebbségei kerültek sorra Marius Tabacu filmje a Máramaros körzet (Zona Maramureş) arról a különös, egyedi világról rajzol nagyon izgalmas képet, amelybe Bodor Ádám Sinistra körzete is játszódik A vidék különlegessége, hogy magyarok, románok, cipszerek, ukránok, zsidók és cigányok élnek együtt Nagyon izgalmas, ahogy egymás kultúráját, életformáját befolyásolják A filmet követő beszélgetésen, amit Kozák Gyula szociológus elevenen moderált, jelen volt Marius Tabacu, aki a film készítésének személyes és technikai körülményeiről is mesélt A csillagos ég alatt Máramarosból a szilágysági Ipp nevű településbe kalauzolt Domokos János dokumentumfilmje A Tartsd eszedbe! (Ţine minte) azt boncolgatja, hogy a községbe bevonuló magyar hadsereg 157 helybéli románt gyilkolt le A film megpróbálja rekonstruálni a megtorlás éjszakájának történetét a helybéliek visszaemlékezései alapján Egy másik kérdés, amire a film válaszokat keres a tömeggyilkosság hetvenedik évfordulóján: képes-e regenerálódni a román-magyar együttélés Ippen? A vetítés alatt történetesen egy Ippről származó fiatal ismerősöm mellett ültem, így különlegesebb volt a moziélményem, mivel néha a filmben megjelenő falubeliekről kiderült, hogy családtagok, szomszédok, ismerősök, és némelyek már a vetítés időpontjában nem élnek A vetítést követő beszélgetésen jelen volt a film alkotója, Domokos János A közönségből egy hölgy jelentette, hogy édesapja jogászként évekig őrzött az Ippen történt eseményekkel kapcsolatos iratokat, amiket harminc évig titokban tartott A beszélgetésből, a filmből egyaránt az derült ki, hogy a témával kapcsolatosan rengeteg tabu van a mai napig, ami az ott élők mindennapjaira is kihat Személyes kedvencem a szemle kínálatából Kerekes Péter 66 szezon (66 sezón) című dokumentumfilmje Kassa strandfürdőjének 66 szezonját meséli el a stilizált dokumentumfilm A fürdővendégek személyes élményeit rekonstruálva elevenedik meg előttünk Közép-Európa 20 századi történelme A rendező saját családtagjait is megszólaltatja a filmben Vetítéste kerültek még: Michael Stewart Mit mondott Magdaléna (What Magdalena Said), Debora Scaperrotta Az én házam (Casa Mia), Prikler Mátyás Köszönöm, jól (Ďakujem, dobre ) A Michael Stewart antropológussal tervezett beszélgetés elmaradt Este egy csodálatos nyári zápor után DJ Martin Heidegger szolgáltatta a szemle résztvevőinek a mulatsághoz a zenét A szemle negyedik napján a Szelmec nevű magyar faluról szóló dokumentumfilmet nézhettük meg Jaroslav Vojtek rendezésében A Határ (Hranica) című szlovák film pedig arról ad jelentést, hogy a falu közepén végigvonuló határ hogyan lehetetlenítette el, hogy testvérek, rokonok, ismerősök láthassák egymást 1947-ben Szelmecen, egy ősi magyar faluban Sztálin a határt a főutca közepén állíttatta fel Az egyik rész Csehszlovákiában maradt, a másik részt Ukrajnához (az akkori Szovjetunióhoz) csatolták A film a falu hétköznapjait mutatja be a határ lebontása körüli időintervallumban A rendezvény záró vetítése, Gát Balázs dokumentumfilmje, a Gipsy Side rappelő romákat mutatott be Megismerhettük a rapp kedvelőinek öltözködésének kódjait, de ennél sokkal izgalmasabb volt, amint betekintést nyerhettünk abba, ahogyan ezek a roma gyerekek szövegeiket írják Márió, Luigi, Mr Joker izgalmas figuráival találkozunk a film során Beatbox és free style keveredik stílusukban Egy romos udvarban élnek, ahol a kistesók utánozzák őket, néha szövegeiket is majmolják A szövegek levédéséről is szó esett: ez a kis közösség otthon írja zenéjét, majd levédi az Artisjusnál A vetítés különlegessége abban rejlett, hogy a filmhez nem küldött az alkotó feliratot, így a román és más nyelvet beszélők számára a szervezők és a közönség oldották meg a tolmácsolást A rappszövegek gyorsasága és nyelvi leleményessége sem engedte a tökéletes fordítást, de ennek ellenére a film izgalmasnak bizonyult számukra is Kicsit az volt az érzésem, hogy a dokumentumfilmben levő helyszín, ami a Tranzit Ház falára vetül, valahogy továbbterjed, hiszen nagyon hasonlatos volt a Tranzit Ház kissé romos udvarával Különleges hangulat keletkezett: a vetítés után ottmaradt közönség segített a székek összeszedésében, a vászon lebontásában, közben meg rappelve társalgott, megidézve a lepergett film hangulatát A szervezők a rendezvényt sikeresnek és hasznosnak ítélték meg, a továbbiakban még igyekeznek megteremteni a folytatáshoz szükséges kereteket Én mindenképp drukkolok annak, hogy jövőre is alkalmunk legyen egy kis dokumentumfilmes oázist felfedezni a Tranzit Házban Kisebbségi Filmszemle a Tranzit Házban, Kolozsvár Kép forrása: http://www tranzithouse ro/ Pünkösti Laura 